### Internt samarbeid ved hastearbeid

Med «haste» menes at barnets situasjon oppleves umiddelbart kaotisk og uavklart, f.eks. på bakgrunn av en krise e.l.

* Når en hastesituasjon oppstår, skal man først kartlegge hvordan situasjonen kan løses uten flytting. Bruk barnet og familie/ nettverk som informanter. Hvem kan gjøre hva i barnets nettverk for å avhjelpe situasjonen. Ved behov hent støtte fra offentlige hjelpere som f.eks. barnevernvakta, Akutt ambulant enhet (FUT), Ungdomstjenesten, helsesøstre, barnehage, skole, Akutteamet for voksne (SSHF), psykiatrisk sykepleier, familiesenter, familiekontoret m. fl.
* Kontaktperson legger en plan for hastearbeidet inkl. arbeidsfordeling. (Hvem snakker med barnet, hvem forhåndsvarsler foreldrene, hvem skriver vedtak, hvem kontakter bufe-etat / nettverk
* Kontaktperson skal informere leder (eller leders stedfortreder) så fort det ser ut til å være en hastesituasjon på gang og drøfter ovenfor nevnte plan med leder. Gjelder også bvv på dagtid. Det er leder som beslutter om vilkårene for hasteflytting er oppfylt.
* Nærmeste leder informerer barnevernleder så tidlig som mulig, om en mulig § 4-6.2, § 4-9 og/ eller § 4-25 dersom det er aktuelt.
* Kontaktperson deltar på dommeravhør. Kontaktperson og rep. fra bvv deltar på oppsummeringsmøtet sammen. Innspillene tas med til Tinghuset og beslutningen fattes i samråd med aktuell leder.
* Nærmeste leder evt. ansvarlig for hastesaker kan be leder for bvv om bistand i hastefasen fra starten av. Dersom det forventes av bvv at de skal overta arbeidet ved arbeidstids slutt, må de involveres **så fort som mulig.**
* Dersom kontaktperson har anledning til å følge barnet gjennom hele hastefasen og ønsker dette av kjennskap til barnet og familien, gis det overtid for timer etter kl. 15.30.
* I hastesaker som overlappes fra dag til ettermiddag, er hovedregelen at bvv skal ta regien på arbeidet etter kl. 15.30. Det åpnes opp for unntak dersom kontaktpersonen tydelig formidler at han ønsker å lede fremgangen selv.
* Øvrige avdelinger har ikke anledning til å «bestille» hasteflytting/vedtak av bvv
* Kontaktperson/leder kontakter hverandre ved behov for en prat etter endt oppdrag.